**मिति २०७५।१२।०7 मा बसेको प्रदेश मन्त्रिपरिषदको बैठकको निर्णय**

१. मुख्यमन्त्री तथा मन्त्रीपरिषद्को कार्यालयको प्रदेश सरकारबाट नियुक्त प्रदेश नीति तथा योजना आयोगका सदस्य र माननीय मुख्यमन्त्रीका राजनीतिक सल्लाहकारको आवास सुविधा सम्बन्धी विषयको प्रस्तावः-"प्रस्तावमा लेखिए बमोजिम गर्ने ।"

२. आन्तरिक मामिला तथा कानून मन्त्रालयको कार्यक्रम संशोधन गर्ने सम्बन्धी विषयको प्रस्तावः-"भौतिक पूर्वाधार मन्त्रालयको अनुगमनमा प्रदेश प्रहरी कार्यालयलाई कार्यान्वयनको जिम्मा दिने। अन्य प्रस्तावमा लेखिए बमोजिम गर्ने ।"

३. भौतिक पूर्वाधार विकास मन्त्रालयको काठेपोल प्रतिस्थापन सम्बन्धी कार्यविधि, 2075 स्वीकृत गर्ने सम्बन्धी विषयको प्रस्तावः-"प्रस्तावसाथ पेश भएको कार्यविधिको परिच्छेद २ को दफा ३ को उपदफा २ मा भएको "कार्यालयले स्टील पोल खरिद गरी सम्बन्धित स्थानीय तहको केन्द्रसम्म ढुवानी गर्नेछ।....." भन्ने वाक्यांशको सट्टा "कार्यालयले स्टील पोल खरिद गरी सम्बन्धित स्थानीय तहको सम्बन्धित स्थानसम्म ढुवानी गर्नेछ।....." भन्ने वाक्यांश राखी अन्य प्रस्तावमा लेखिए बमोजिम गर्ने ।"

४. भौतिक पूर्वाधार विकास मन्त्रालयको घरेलु सौर्य उर्जा प्रविधि जडान सम्बन्धी कार्यविधि, 2075 स्वीकृत गर्ने सम्बन्धी विषयको प्रस्तावः-"प्रस्तावमा लेखिए बमोजिम गर्ने ।"

५. सामाजिक विकास मन्त्रालयको दोस्रो साउथ एशियन रिजनल कन्ट्रिज क्योकुसिन कराँते च्याम्पियनसिप, २०१८ का विजेता खेलाडीलाई सम्मान गर्ने सम्बन्धी विषयको प्रस्तावः- "मिति २२ डिसेम्बर २०१८ देखि २३ डिसेम्बर २०१८सम्म भारतको वेस्ट बंगालमा संचालित दोस्रो साउथ एशियन रिजनल कन्ट्रिज क्योकुसिन कराँते च्याम्पियनसिप, २०१८ मा प्रथम स्थान प्राप्त गर्ने युवा खेलाडी म्याग्दी जिल्ला राखुभगवती-३ का निर्मलबहादुर के.सी.लाई सामाजिक विकास मन्त्रालयले मिल्दो शीर्षकबाट रु.२५,०००।– (पच्चीस हजार) पुरस्कार दिने।"